

REPUBLIKA HRVATSKA

KRAPINSKO-ZAGORSKA ŽUPANIJA

 OPĆINA VELIKO TRGOVIŠĆE

OPĆINSKO VIJEĆE

KLASA: 023-01/21-01/434

UR.BROJ: 2140-30-01/05-22-20

Veliko Trgovišće, 27.01.2022.g.

Na temelju članka 35. Statuta općine Veliko Trgovišće ( „Službeni glasnik KZŽ“ broj: 23/09, 8/13, 06/18, 17/20, 8/21, 30/21 – pročišćeni tekst) Općinsko vijeće Općine Veliko Trgovišće na svojoj 7. sjednici, održanoj dana 27. siječnja 2022. godine, donosi

**ODLUKU**

**o suglasnosti za provedbu ulaganja na području Općine Veliko Trgovišće za projekt „Javna zelena površina – park s tematskom stazom“**

I

Općinsko vijeće općine Veliko Trgovišće suglasno je s provedbom ulaganja u projekt „Javna zelena površina – park s tematskom stazom“ na lokaciji k.č.br. 2294/1 k.o. Dubrovčan.

Predmetno ulaganje provest će se na području općine Veliko Trgovišće, unutar podmjere razvoja društvene infrastrukture, tipa operacije 2.1.1. Ulaganja u opće društvenu infrastrukturu i pokretanje, poboljšanje ili proširenje lokalnih temeljnih usluga za ruralno stanovništvo LRS LAG-a „Zeleni bregi.“

II

Sastavni dio ove Odluke je Prilog „Opis projekta.“

Prilog „Opis projekta“ sadrži sljedeće stavke: naziv projekta, podatke o nositelju projekta, opis projekta koji sadrži ciljeve, očekivane rezultate, podatke o trajanju projekta, glavne i pripremne aktivnosti, ukupnu vrijednost projekta, društvenu opravdanost projekta uključujući ciljanje skupine i krajnje korisnike, financijski kapacitet nositelja projekta uključujući prikaz planiranog izvora sredstava, ljudski kapacitet nositelja projekta, način održavanja i upravljanja projektom, usklađenost projekta s lokalnom razvojnom strategijom LAG-a, Strateškim razvojnim programom Općine („Službeni glasnik Krapinsko-zagorske županije“ broj 27/15, 14/17, 26/17. i 22/18.), te usklađenost projekta s planom razvoja općine Veliko Trgovišće.

III

Ova Odluka stupa na snagu danom donošenja, a objavit će se u „Službenom glasniku Krapinsko-zagorske županije.“

PREDSJEDNICA OPĆINSKOG VIJEĆA

Štefica Kukolja, ing.građ.